Diari Oficial de la Generalitat Valenciana


Sumari del DOGV 4084, del 12-09-2001 (2001/8776)

Informació pública del programa d'actuació integrada de la unitat d'execució única del pla parcial Torreta-Casa Colorá.
-----------------------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8776


Organisme emissor
:   Ajuntament d'Elda

Tipus de document
:   Anunci

Informació pública del programa d'actuació integrada de la unitat d'execució única del pla parcial Torreta-Casa Colorá. [2001/A8776]
  
Mitjançant aquest edicte s'anuncia l'obertura d'un període d'informació pública de 20 dies, comptadors des de l'endemà de la publicació en el Diari Oficial de la Generalitat Valenciana. La informació pública es refereix al programa d'actuació integrada de la unitat d'execució única del pla parcial Torreta-Casa Colorá promogut per ACS, Proyectos, Obras y Construcciones, SA. Junt amb el programa es tramita la modificació del pla parcial Torreta-Monastilo, l'homologació del sector i l'avantprojecte d'urbanització.
  
L'expedient, quant al programa, té el caràcter de concurs públic per a la selecció de l'urbanitzador. Ara s'anuncia l'obertura d'un període d'informació pública de la documentació pròpia del programa, amb els annexos, segons la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Aquesta documentació podrà examinar-se durant el període esmentat a l'Oficina Tècnica de l'Ajuntament d'Elda, a fi de poder presentar en aquest període tant al·legacions com alternatives tècniques si desitgen competir amb les exposades al públic, juntament amb proposicions juridicoeconòmiques per a executar qualsevol de les alternatives. Tot això segons el que disposen els articles 46 i 47 de l'esmentada Llei 6/1994, de 15 de novembre, de la Generalitat Valenciana.
  
Les proposicions juridicoeconòmiques esmentades s'han de presentar al Registre General de l'Ajuntament en plica tancada, dins dels cinc dies següents al venciment del termini anterior, amb la documentació que s'assenyala en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques s'efectuarà a l'Ajuntament, a les 10.30 hores del següent dia hàbil després de la conclusió del termini per a presentar-les. Durant els 10 dies següents al de l'obertura de pliques, totes les actuacions estaran a disposició del públic perquè puga consultar-les i presentar al·legacions, abans de l'aprovació del programa i adjudicació de la seua execució.
  
Igualment, segons l'article 29.9.c de la LRAU, els propietaris que expressament declinen cooperar per entendre que és inconvenient o imprudent el desenvolupament urbanístic dels seus terrenys poden renunciar-hi si demanen ?mitjançant uns sol·licitud presentada en document públic abans de l'acord que aprova el programa- l'expropiació i pagament segons el seu valor inicial o el que corresponga d'acord amb la legislació estatal a la condició de sòl urbanitzable no programat. Aquest acord aprovador determinarà la incoació de l'expedient de determinació del preu just per a la finca corresponent.
  
Cosa que es fa pública perquè se'n prenga coneixement, i es fa saber que, de conformitat amb el que disposa l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acte és només de tràmit, i contra ell no es pot interposar un recurs, sense perjudici de mostrar l'oposició perquè siga considerat en la resolució que pose fi al procediment.